
	         REFERAT DE APROBARE
privind constituirea comisiei de analiză
a solicitărilor de locuințe sociale, precum și a altor locuințe existente la nivelul Municipiului Drobeta Turnu Severin, Județul Mehedinți



	Având în vedere:
· Dispozițiile art. 39, din Legea locuinței 114/1996, republicată privind locuințele conform cărora „ locuințele sociale aparțin domeniului public al unităților administrativ-teritoriale”
· Dispozițiile art.42 din Legea locuinței 114/1996, republicată privind locuințele conform cărora „ au acces la locuințe sociale, în vederea închirierii,  familiile sau persoanele cu un venit mediu net lunar/persoana, relizat în ultimele 12 luni, sub nivelul câștigului salarial mediu net lunar pe total economie, comunicat de Institutul  National de Statistica în ultimul Buletin Statistic anterior lunii în care se analizează cererea, precum și anterior lunii în care se repartizează locuințe „ ;
· Dispozițiile art.43 din Legea nr. 114/1996 privind locuințele conform cărora  „ locuințele sociale se repartizează de către autoritățilt administrației publice locale care le au în administrare pe baza criteriilor stabilite anual de acestea, în condițiile prevederilor prezentului capitol, și de ele pot beneficia, în ordinea de prioritate stabilită de autoritățilt administrației publice locale, potrivit legii, oricare dintre următoarele categorii de persoane:persoanele și familiile evacuate sau care urmează a fi evacuate din locuințele retrocedate foștilor proprietari, tinerii care au vârsta de până la 35 de ani, tinerii proveniți din instituții de ocrotire socială și care au împlinit vârsta de 18 ani, invalizii de gradul I și II, persoanele cu handicap, pensionarii, veteranii și văduvele de război, beneficiarii prevederilor Legii recunoștinței pentru victoria Revoluției române din Decembrie 1989, pentru revolta muncitorească anticomunistă de la Brașov din noiembrie 1987, și pentru revolta muncitorească anticomunistă din Valea Jiului – Lupeni –August 1977 nr. 341/2004,  cu modificările și completările ulterioare și ai prevederilor   Decretului-lege nr. 118/1990, privind acordarea unor drepturi persoane persecutate din motive politice de dictatura instaurată cu începere de la 06 martie 1945, precum și celor deportate în străinătate ori constituite în prizonieri, republicat, cu modificările și completările ulterioare, victimele violenței domestice sau alte persoane sau familii îndreptățite.
· Dispozițiile art. 21 din HG 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996 privind locuințele conform cărora :
(1)  “ în vederea soluţionării cererilor privind repartizarea unei locuinţe sociale, autorităţile administraţiei publice locale vor stabili măsurile necesare pentru luarea în evidenţă şi pentru analiza solicitărilor primite. În acest scop prin hotărâri ale consiliilor locale se vor constitui comisii de analiză a solicitărilor de locuinţe sociale şi se vor stabili şi da publicităţii, prin afişare la sediul primăriilor, numărul locuințelor sociale și gradul de ocupare al acestora, criteriile în baza cărora se repartizează locuinţele sociale, actele justificative necesare care însoţesc cererea şi locul de primire a cererilor. La stabilirea criteriilor se va ţine seama de prevederile art. 42 şi 43 din lege. În cadrul fiecărui criteriu, la stabilirea ordinii de prioritate se vor avea în vedere: 	 
  a) condiţiile de locuit ale solicitanţilor;							             
 b) numărul copiilor şi al celorlalte persoane care gospodăresc împreună cu solicitanţii;     
 c) starea sănătăţii solicitanţilor sau a unor membri ai familiilor acestora;		                   
 d) apartenența solicitanților la un grup vulnerabil, definit potrivit Legii asistenței sociale nr. 292/2011, cu modificările și completările ulterioare, expuși riscului de excluziune socială și marginalizare;
e) vechimea cererilor.
(11) În procesul de soluționare a cererilor privind repartizarea unei locuințe sociale se va ține cont de următoarele principii:
a) transparență în procesul de acordare a locuințelor sociale;
b) prevenirea și combaterea sărăciei;
c) prevenirea și combaterea riscului de excluziune socială;
d) prevenirea și combaterea segregării;
e) nedescriminare;
f) egalitate de șanse
(2) Comisiile constituite conform alin.(1) vor analiza până la data de 01 noiembrie a anului în curs cererile pentru locuințe sociale și vor prezenta spre aprobare consiliilor locale lista cuprinzând solicitanții îndreptățiți să primească în anul următor o locuință socială, în ordinea de prioritate stabilită. După aprobare listele se vor afișa la sediile primăriilor.
(3) Contestațiile împotriva hotărârilor consiliilor locale cu privire la listele de acordare a locuințelor sociale se vor adresa instanței de contencios administrativ competente potrivit legii. ”
În acest context consider că este necesara dezbaterea și aprobarea proiectului de hotărâre privind privind constituirea comisiei de analizăa solicitărilor de locuințe sociale, precum și a altor locuințe existente la nivelul Municipiului Drobeta Turnu Severin, Județul Mehedinți.




INIȚIATOR,
                                                               PRIMAR,
MARIUS VASILE SCRECIU

